cyanic-selkie/wikianc huggingface dataset:
Kartograph
Kartograph ass déi allgemeng Beruffsbezeechnung fir Fachleit, déi sech mat der Produktioun vu Kaarten an aneren Aufgabe vun der Kartographie befaassen. Dobäi erfaassen an interpretéiere si besonnesch Daten an Informatiounen déi sech op de Raum bezéien: den Terrain ("Topographie"), digital Geodaten an aner Geoinformatiounen. Dës Date gi beaarbecht mat dem Zil, Kaarten oder kaartenähnlech Produkter ze produzéieren. An dësem allgemengen, och historesch gewuessene Sënn ginn Ingenieure, Wëssenschaftler an Techniker gläichermoossen als Kartographe bezeechent wa se an der Kartographie aktiv sinn.
Berüümt Kartographen
zortéiert no Gebuertsjoer
Maggie Smith
D'Dame Maggie Smith, CH, DBE, gebuer den 28. Dezember 1934 zu Ilford, am Essex, mam ganzen Numm Margaret Natalie Smith Cross, ass eng englesch Schauspillerin, déi zu de populäersten Theater- a Filmactricë vun hirer Generatioun zielt.
Si huet bis ewell eng Abberzuel Theaterpersonnagen a ronn 70 Film-an Televisiounsrolle gespillt, an dobäi zweemol en Oscar gewonnen, een Tony Award, véier Emmyen, fënnef BAFTAen an dräi Golden Globen. Si spillt gär exzentresch Figuren, wéi déi al Joffer a Room with a View (1985), déi onselbstänneg Gräfin am Robert Altman sengem Gosford Park (2001) oder d'Mutter Oberin an de Sister Act-Kaméidisfilmer (1992/93). Si ass och bekannt fir hir Interpretatioun vun der Minerva McGonagall an den Harry-Potter-Filmer (2001 bis 2011) a vun der Violet Crawley an der englescher Televisiounsserie Downton Abbey (2010-2015).
Armentières-sur-Ourcq
Armentières-sur-Ourcq ass eng Gemeng am franséischen Departement Aisne an der Regioun Hauts-de-France.
Duerch d'Uertschaft leeft d'Ourcq.
Canton d'Ydes
De Canton d'Ydes ass eng franséisch administrativ Andeelung am Arrondissement Mauriac am Departement Cantal an der Regioun Auvergne-Rhône-Alpes.
Zousazschëld Modell 1
De Modell 1 ass en Zousazschëld aus dem Lëtzebuerger Code de la Route dat ugëtt, datt d'Schëld ënner deem et hänkt nëmme fir déi Kategorie vu Benotzer oder Gefierer gëllt, déi als Symbol oder Opschrëft ugi sinn. D'Illustratiounen hei drënner si Beispiller vum Modell 1:
D'Schëld gëllt nëmme fir:
Originaltext aus dem Code de la Route:
''Le modèle 1 indique que le signal qu'il complète n'est applicable qu'à la ou les catégories d'usagers ou de véhicules dont il porte le symbole ou l'inscription. Les illustrations ci-après sont des exemples du modèle 1.''
Le signal n'est applicable qu'aux
Montézic
Montézic ass eng franséisch Gemeng am Aveyron an der Regioun Occitanie.
Geographie
Montézic läit am Massif central um Plateau vun der Viadène am Norweste vum Departement.
Hydrographie
Iwwer den Territoire vun der Gemeng leeft de Ruisseau des Vergnes, deen de Séi vu Saint-Gervais fëllt an duerno duerch de Séi vu Montézic deen zu den Infrastrukture vum Pompelspäicherwierk gehéiert, weider an d'Truyère leeft, déi mat hirem déiwen Dall déi westlech Grenz vun der Gemeng bilt.
Sudeten
Sudeten (Tschechesch a Polnesch: Sudety) ass den Numm vun enger Biergkette vu mëttelhéije Bierger an der däitsch-polnesch-tschechescher Grenzregioun. Se ass en Deel vum Béimesche Massiv a geet vun Dresden (Elbe-Sandsteenbierger - Elbsandsteingebirge) am Weste bis bei d'Moravsky Brana ("Mieresch Paart", wou d'Europäesch Waasserscheed derduerchgeet, a wat en historesche Passage tëscht Nord a Südeuropa war) am Osten.
Si setzt sech aus e puer Bierggruppen zesummen, dorënner d'Krkonoše (tschechesch)/Karkonosze (polnesch)/Riesengebirge (däitsch) an d'Hrubý Jeseník (cs)/Wysoki Jesionik (pl)/Altvatergebirge (de). Am Ganzen ass s'eng 310 km laang an 30 bis 50 km breet.
D'Sudete ginn an dräi Sektiounen ënnerdeelt - West-, Mëttel- an Ostsudeten -, déi hirersäits aus enger ganzer Rëtsch vu Landschafte bestinn.
De Bierg Sněžka (cs)/Śnieżka (pl)/Schneekoppe (de) ass mat 1603 Meter den héchste Punkt.
D'Begrëffer "Sudetendäitsch" (Sudetendeutsche), d. h. déi däitschsproocheg Awunner aus der deemoleger Tschechoslowakei, wéi och "Sudetenland" (fir déi béimesch, mieresch an tschechesch-schleesesch Grenzregiounen zu Däitschland an Éisträich, wou se gewunnt hunn, ginn op d'Sudeten zeréck.
Kepler-452
De Kepler-452 ass e Gielen Zwerg am Stärebild Cygnus. Hie läit op enger Distanz vun ongeféier 1400 Liichtjoer vun eiser Sonn ewech. De Stär huet eng Temperatur, déi där vun eiser Sonn gläicht. De Stär ass awer ëm 20 % méi hell an huet een ëm 10 % méi grousse Radius. Seng Spektralklass (G2) ass déi selwecht wéi déi vun eiser Sonn.
Déi bis elo séierst Raumsonden Helios 1 an 2 géife knapps sechs Millioune Joer brauchen, fir d'Distanz tëscht eisem Sonnesystem an dem Kepler-452 zeréckzeleeën.
Planéitesystem
Duerch Observatioune vum Weltraumteleskop Kepler gouf den 23. Juli 2015 d'Entdeckung vun engem Exoplanéit ëm de Kepler-452 bekanntgemaach, deen d'Bezeechnung Kepler-452b krut. De Planéit huet ongeféier den 1,6-fachen Duerchmiesser vun eiser Äerd. Hie kreest ëm säin Zentralstär an enger habitabler Zon bannen 385 Äerddeeg. Méiglecherweis handelt et sech beim Kepler-452b ëm e Gestengsplanéit, op deem flëssegt Waasser kéint sinn.
Vendin-le-Vieil
Vendin-le-Vieil, ass eng franséisch Gemeng am Departement Pas-de-Calais an der Regioun Hauts-de-France.
Sellano
Sellano ass eng italieenesch Uertschaft a Gemeng an der Provënz Perugia, Regioun Umbrien.
Edge-On-Galaxis
Eng Spiralgalaxis gëtt als Edge-on bezeechent, wa si eng héich Schréilag opweist (Inklinatioun, am Extremfall 90°) an dofir „vun der Säit“ gesi gëtt. Astronome kënne bei Edge-On-Galaxien zwar d'Spiralmorphologie net oder nëmmen ageschränkt studéieren, dofir ass awer d'Bestëmmung vu Rotatiounsbéi méiglech. De Géigendeel vun Edge-On-Galaxië si Face-On-Galaxien, déi ee vun uewe ka gesinn.
E spezielle Fall vun enger Galaxis, déi edge-on erschéngt, ass d'Mëllechstrooss. Wéinst der Äerdpositioun no beim galaktesche Plang erschéngt d'Galaxis an der Säitenusiicht als hellt Band. Well d'Äerd en Deel vun der Mëllechstrooss ass, erstreckt sech dëst Band iwwer de ganzen Himmel.
Bryan Forbes
De Bryan Forbes, gebuer als John Theobald Clarke den 22. Juli 1926 zu Stratford a gestuerwen den 8. Mee 2013 zu Virginia Water (Surrey) war en englesche Filmregisseur, Dreibuchauteur, Filmproduzent a Schauspiller.
Educatioun
Educatioun oder Pedagogik (v. griich. παιδαγογια, vu παιδος (paidos) Kand an αγω féieren, grousszéien) befaasst sech mat der Erzéiung an der Bildung. Si soll virun allem mat systematesche Fuerschungsmethode schaffen, fir Erkenntnesser iwwer d'Erzéiungsprozesser ze kréien an och zur Bildung bäizedroen.
Bryan Forbes
De Bryan Forbes huet seng Filmcarrière am Joer 1949 als Schauspiller am Film  The Small Back Room vum Michael Powell an Emeric Pressburger ugefaangen. Säin éischte Film als Regisseur huet hien am Joer 1961 gedréint. Bekannt Filmer vun him sinn: Whistle Down the Wind (1961) mam Bernard Lee,The L-Shaped Room (1962) mat der Leslie Caron, King Rat (1965) mam Tom Courtenay an The Stepford Wives (1975).
Educatioun
Beim Erzéiungsprozess gi Kanner a Jugendlecher duerch déi pedagogesch Verantwortlech (Elteren, Erzéier, Schoulmeeschteren a Professeren) an d'Welt vun den Erwuessenen agefouert. De Jonktem léiert dobäi Reegelen, Normen a Behuelen, mä och selbststännegt Denken an Handelen.
De modernen a ganzheetleche Bildungsbegrëff dogéint steet fir de liewenslaangen Entwécklungsprozess vum Mënsch, bei deem e seng geeschteg, kulturell a liewenspraktesch Fäegkeeten a seng personal a sozial Kompetenzen erweidert.
Erzéiung kënnt vu baussen - de Bildungsprozess awer ass e selbstännege Prozess, dee vu banne kënnt an op d'Erzéiung opbaut. Wichteg Faktore bei der Educatioun sinn d'Natur, d'Gesellschaft an den Individuum selwer.
AVL-Linn 24
D'AVL-Linn 24 ass eng Buslinn vun de Stater Bussen. Se fiert zanter dem 3. November 2019 all 15 Minutten um Trajet Houwald, Peternelchen - Cloche d'or - Gaasperech - P+R Bouillon - Belair, Centre hospitalier an zeréck a bedéngt 21 Halten um Aller an der 20 um Retour.
De Weekend fiert d'Linn just um Trajet tëscht dem Centre hospitalier an dem P+R Bouillon.
Halten op der Linn 24
(D'Nimm vun den Halte si sou uginn, wéi se am offizielle Fuerplang publizéiert sinn.)
Chariots of Fire
Chariots of Fire ass e brittesche Film vum Hugh Hudson aus dem Joer 1981.
Ëm wat geet et am Film?
De Film weist den Training awer och d'Resutater vun de britteschen Athleten Harold Abrahams an Eric Liddell bei den Olympesche Summerspiller vun 1924.
Maciste contro i Mongoli
Maciste contro i Mongoli ass en italieenesche Film vum Domenico Paolella aus dem Joer 1963.
Ëm wat geet et am Film?
D'Nofollger vum Dschingis Khan erueweren d'Stad Tuleda an entféieren dem Kinnek seng Duechter Bianca. De Maciste versicht d'Bianca ze befreien…
Face-On-Galaxis
Eng Spiralgalaxis gëtt als face on bezeechent, wann hir Schréilag (Inklinatioun) kleng ass (am Extremfall 0°) an si dofir „vun uewe“ gesi gëtt. Bei Face-On-Galaxië sinn d'Scheif mat de Spiraläerm an den zentrale Beräich (Bulge) gutt ze gesinn. Fir Amateurastronomen ass eng Observatioun wéinst der schwaacher Flächenhellegkeet schwiereg. De Géigendeel vu Face-On-Galaxië sinn Edge-On-Galaxien, déi vun der Säit gesi ginn.
Benedikt Zender
De Benedikt (Benoît) Zender, gebuer den 18. November 1653 zu Kröv a gestuerwen de 7. Januar 1717 zu Iechternach war e kathoulesche Geeschtlechen, Benediktinerpater an den 68. Abt vun der Iechternacher Abtei.
De Benedikt Zender ass 1678 am Alter vu 25 Joer an de Benediktineruerden agetrueden. Seng Profess war 1679 a seng Priisterwei 1682. .
Nom Doud vum Abt Willibrord Hotton am Abrëll 1693 ass den Zender, dee bis dato Kellermeeschter war, zum Abt gewielt ginn. Laut deenen engen Auteure war déi Wal de 4. August 1693, laut aneren de 4. August 1694. De 26. August 1696 ass den Zender zum Abt geweit ginn. ,
A senger Sitzung vum 21. September 2015 huet den Iechternacher Gemengerot siwe Stroossen an der Industriezon no Äbt vun der Abtei Iechternach genannt, dorënner och eng "rue Benedikt Zender".
Cabrerets
Cabrerets ass eng franséisch Gemeng am Departement Lot, an der Regioun Occitanie.
Reuven Ramaty High Energy Solar Spectroscopic Imager
Den Reuven Ramaty High Energy Solar Spectroscopic Imager (RHESSI) (oder Explorer 81) ass e Weltraumteleskop vun der NASA mat Bedeelegung vun amerikaneschen a schwäizereschen Instituter an déngt zu der Sonnenobservatioun am Röntgen- a Gammaberäich. An där energieräicher elektromagnéitescher Stralung gi Sonnekorona a Sonneneruptiounen observéiert an déi physikalesch Mechanisme vun der Deelechervitesse an deenen Evenementer (d'Rekonnexioun) ënnersicht.
Zweck
RHESSI observéiert d'Sonn am Röntgen- a Gammaberäich bei Energie vun 3 keV bis 17 MeV. Duerch e System vu Gitterkollimatoren a Verbindung mat der Rotatioun vum drallstabiliséierte Satellit kann d'Sonn mat enger Opléisung vu jee no Energieberäich 2 bis 36 Bousekonnen ënnersicht ginn. Déi benotzt a gekillten Hallefleederdetekteren hunn eng Energieopléisung tëscht 1 keV bei niddregen a 5 keV bei héijen Energien. Dës Kombinatioun vun héije raimlecher a spektraler Opléisung ass an dësem Energieberäich bei RHESSI fir d'éischt verwierklecht. Nieft der Sonneobservatioun ënnersicht d'RHESSI och Gammastralungspulsen, déi a Wiederregiounen op der Äerd gemaach ginn.
Missiounsverlaf
De Start war de 5. Februar 2002 mat enger fligergestëtzter Pegasus-Rakéit. Den Drofliger vum Typ L-1011 war um 19:29 UTC vun der Cape Canaveral Air Force Station gestart. Den Ofworf war um 20:58 an der Mayport Drop Zon virun der Küst vu Florida bei.
Dee virdrun als High Energy Solar Spectroscopic Imager (HESSI) bekannte Satellit gouf den 29. Mäerz 2002 zu Éiere vum Astrophysiker Reuven Ramaty ëmbenannt. Déi am Ufank geplangt Liewensdauer war zwee Joer, d'Missioun gouf awer verlängert an dauert nach un.
Gare Tréier
D'Gare Tréier ass eng Gare um Territoire vun der Stad Tréier.
Si ass 1878 opgaangen a louch un der deemools sougenannter Kanonenbahn, déi vu Berlin iwwer Tréier a Perl op Metz goung.
Si läit op den DB-Verbindungen Köln-Tréier, Koblenz-Tréier, Saarbrécken-Tréier, Perl-Tréier a Lëtzebuerg-Tréier via d'Streck Tréier-Diddenuewen an d'Tréierer Weststreck.
Johannes de Muris
De Johannes de Muris, gebuer ëm 1290 an der Normandie a gestuerwen ëm 1355, war e franséische Mathematiker, Astronom, Museker a Kalennerreformer vum Spéitmëttelalter.
Liewen
Zanter 1321 hat den De Muris op der Sorbonne zu Paräis geléiert, wou hie warscheinlech ëm 1350 och gestuerwe war. Hie war och en aflossräiche Musektheoretiker vun der Ars Nova. Seng Haaptwierker waren d' Musica practica an d'  Musica speculativa. Dozou koume mathematesch Schrëfte wéi d' Quadripartitum numerorum vun 1343 a seng Schrëft iwwer d'Kalennerreform vun 1317.
Kepler-62f
De Kepler 62f ass en Exoplanéit aus dem System Kepler-62. Hie läit am Stärebild Lyra. De Kepler 62f ass 1200 Liichtjoer vun eiser Äerd ewech.
Den Exoplanéit huet ongeféier den 1,41-fache Radius vun der Äerd an ass an der sougenannter “habitabler Zon”. Méiglecherweis ass et e Planéit, dee komplett vu Waasseräis ëmginn ass. Et kéint sech och ëm e sougenannten Ozeanplanéit handelen.
Neuilly-Saint-Front
Neuilly-Saint-Front ass eng Gemeng am franséischen Departement Aisne an der Regioun Hauts-de-France, a war bis 2015 den Haaptuert vum Kanton mam selwechten Numm.
Canton de Saint-Paul-des-Landes
De Canton de Saint-Paul-des-Landes ass eng franséisch administrativ Andeelung am Arrondissement Aurillac am Departement Cantal an der Regioun Auvergne-Rhône-Alpes.
De Kanton gouf mam Dekret vum 13. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Béimescht Massiv
D'Béimescht Massiv (Tschechesch: Česká vysočina oder Český masiv, Däitsch: Böhmische Masse oder Böhmisches Massiv) ass eng geomorphologesch Géigend a Mëtteleuropa. Et erstreckt sech iwwer bal déi ganz Tschechesch Republik, an iwwer d'Grenzen dovun eraus an de Südoste vun Däitschland, de Süde vu Polen an den Norde vun Éisträich.
Am Massiv gëtt et eng Rëtsch vu Mëttelhéije Bierger (de: Mittelgebirge) an et besteet aus kristallinem Gestengs, dat méi al wéi de Perm (iwwer 300 Millioune Joer) ass, an dat dofir am Laf vun der Variszescher Orogenes deforméiert gouf, an zanterhir staark erodéiert ass.
Deeler vun de Sudete falen ausser der Rei vun den 'normalen' Mëttelhéige Bierger (absënns d'Krkonoše (tschechesch)/Karkonosze (polnesch)/Riesengebirge (däitsch), wou et véier ënnerschiddlech klimatesch determinéiert Héichtenzone gëtt, ënnert anerem iwwer d'Bamgrenz eraus.
D'Béimescht Massiv ass en Deel vum fréieren Hercynesche Bësch-Subsystem, a grenzt un d'Westkarpaten am Osten, déi Ëstlech Alpen am Süden, d'Nordeuropäescht Flaachland am Norden, an Däitsch Mëttelhéich Bierger am Westen. D'Béimescht Massiv selwer kann a sechs Ënnerregiounen ageeelt ginn:
Geographie
D'Topographie vum Béimesche Massiv ass meeschtens dominéiert vun enger Hiwwelllandschaft. Nërdlech vun der Donau sinn et kleng Däller mat breede, flaache Flanken. Déi héchst Bierger laanscht d'éisträichesch-tschechesch Grenz sinn de Plöckenstein (Plechý, 1.378 m) an de Sternstein (1.125 m).
Allgemeng sinn d'Däller, wéi och an aneren europäesche Mëttelhéige Bierger, méi onreegelméisseg a manner staark prononcéiert wéi z.B. an den Alpen, déi méi jonk sinn.
Giulio Andreotti
Den Giulio Andreotti, gebuer de 14. Januar 1919 zu Roum an och do gestuerwen de 6. Mee 2013, war en italieenesche Politiker. Hien huet d'politesch Geschicht vun Italien an der 2. Hallschent vum 20. Joerhonnert staark markéiert.
Den Andreotti, Jurist vu Formatioun, war vun Ufank bis zu hirem Enn Member vun der Democrazia Cristiana, den italieenesche Chrëschtdemokraten. Hie souz zanter 1945 am italieenesche Parlament. An 33 vun am Ganzen 59 Regierungen tëscht 1945 war hie Regierungsmember, dorënner 7-mol Ministerpresident. Ministerämter, déi hien hat, waren:
1991 gouf hie vum Staatspresident Francesco Cossiga zum Senator op Liewenszäit ernannt.
Presidente del Consiglio, deemno Ministerpresident war den Andreotti:
Hien hat de Spëtznumm Il Divo, an et gouf ëmmer nees iwwer seng Verbindunge mat der Mafia spekuléiert. Och seng onduerchsichteg Memberschaften a Geheimlogen, wéi dem Licio Gelli senger Loge P2, an den net opgekläerte Muerd un engem Journalist, deen dëst publik gemaach hat, hu fir eng sëllegen Opreegung gesuergt.
Poggiodomo
Poggiodomo ass eng kleng italieenesch Uertschaft a Gemeng an der Provënz Perugia, Regioun Umbrien.
Demographie
Zanter 1901 ass d'Zuel vun de Pojani (wéi d'Awunner genannt ginn) drastesch erofgaangen, vun 1.350 op nëmmen 135 am Joer 2013.
Luxemburgia damazioana
D'Luxemburgia damazioana ass eng Planzenaart aus der Gattung Luxemburgia an der Famill vun den Ochnaceae.
Se gouf 1915 vum franséische Biolog A.M.F.J. Palisot de Beauvois beschriwwen.
Maciste nell'inferno di Gengis Khan
Maciste nell'inferno di Gengis Khan ass en italieenesche Film vum Domenico Paolella aus dem Joer 1964.
William Markowitz
De Markowitz huet vun 1936 bis 1966 um U.S. Naval Observatory geschafft an huet vun 1953 bis 1966 deem säin Zäitdéngscht geleet. Säin Haaptinteresse louch bei der Äerdrotatioun an der Polbeweegung. Hien hat fir d'Bestëmmung vun der Ephemeridenzäit eng speziell Moundkamera gebaut. D'Vergläicher vun där mat dëser Kamera realiséierter astronomescher Ephemeridenzäitskala mat der physikalesch produzéierter Atomzäitskala vun den nei entwéckelten Caesium-Atomaueren huet zu der Definitioun vun der SI-Sekonn als 9.192.631.770 Schwéngunge vun där vun Caesium-Atomen emittéierter Stralung geféiert.
Publikatiounen
Markowitz Wm.: Photographic determination of the moon's position, and applications to the measure of time, rotation of the earth, and geodesy.
Astronomical Journal, Vol. 59, p. 69 (1954) (online)
Markowitz Wm.: Variations in rotation of the earth, results obtained with the dual-rate moon camera and photographic zenith tubes.
In: Dirk Brouwer, ed.: The Rotation of the Earth and Atomic Time Standards, IAU Symposium no. 11, Moscow, August 1958. Lancaster Press 1959, p.26 (online)
Markowitz Wm.: International determination of the total motion of the pole.
In: Paul J. Melchior, ed.: The Future of the International Latitude Service; IAU Symposium #13 held in Helsinki, July 1960, p.29-41 (online)
Bullisvulkan
Ënner Bullis-Vulkan versteet een eng geologesch Formatioun aus Buedem a Sedimenter, déi duerch Exkretioune vu Flëssegkeeten a Gasen (meeschtens Methan) entstane sinn. Dobäi mëscht sech Waasser mat Buedem a gëtt duerch Gasen ausgestouss. Bullis-Vulkaner sinn op Subduktiounszonen ze fannen.
An Europa gëtt et sou Vulkaner op der Taman-Hallefinsel a Russland an op der Kerch-Hallefinsel am Südoste vun der Ukrain. An Italie si se op der Nordfront vun den Apenninen an op Sizilien ze fannen, an a Rumänien bei Berca, no bei de Karpaten. E bësse méi wäit ewech fënnt en der am Qobustan-Nationalpark, am Aserbaidjan.
Och um Mieresfong gëtt et eng jett sou Vulkaner doruechter.
Fogo
Fogo (lb.: "Feier", och: "Liichttuerm") ass eng vun de Kapverdeschen Inselen am Atlantik. Si gehéiert zu der kapverdescher Inselgrupp Ilhas de Sotavento (lb.: "Inselen ënner dem Wand") a läit ëstlech vu Brava a westlech vu Santiago. De Pico do Fogo ass, mat ronn 2.800 m, den héchste Bierg an eenzegen aktive Vulkan vum Archipel.
Geographie
D'Insel ass, vun der Form hier, en eenzege grousse Vulkankegel (Stratovulkan) mat enger riseger Caldera, an där sech e klenge Konus opgebaut huet an deen haut d'Spëtzt Pico do Fogo ausmécht. Dësen ass 1630 sou staark ausgebrach, datt een de Bierg nuets vun Honnerte vu Kilometer ewech konnt gesinn, an en sou de Schëffer en Orientéierungspunkt war. Dohier krut d'Insel den aktuellen Numm. Zanter hirer Entdeckung am 15. Joerhonnert gouf et eng 30 Eruptiounen, déi bis ewell lescht 1995 an am November 2014.
Nëmmen d'Häng op der Nord-Ost Säit sinn d'ganzt Joer duerch gréng; soss besteet d'Insel virun allem aus Wüsten- a Stepperegiounen. Mat Hëllef vu kënschtlecher Bewässerung gëtt am Süde Geméis (virun allem Kabes a Paprika) ugebaut. Och Papayaen an Tamarinde wuesse gutt do. Am Norde gëtt un de Bierghäng Kaffi ugebaut. D'Lavasteng gi geholl fir ze bauen.
Geschicht
Fogo gouf 1460 vum italieenesche Kapitän Antonio da Noli entdeckt an ufanks São Filipe genannt. Ëm 1500 hu sech adleg Portugisen als Léinshären do néiergelooss déi op de Plantage, Sklave fir sech schaffe gedoen hunn.
Flora
Et gëtt e puer endeemesch Planzen op Fogo:
Ekonomie an Tourismus
Deen eenzege méi groussen Hafen ass de Porto do Vale de Cavaleiros, ee méi klengen ass zu São Jorge.
Eenzeg nennenswärt Produkter vun der Insel kommen aus der Landwirtschaft (dorënner héichwäertege Kaffi a Wäin) an der handwierklecher Fëscherei. De gréissten Deel vum Akommes kënnt vun Emigranten, déi reegelméisseg Suen an hir al Heemecht schécken. Den Tourismus ass am Gaang e Wirtschaftsfacteur ze ginn, och wann et keng grouss Plagë ginn, an dofir éischter Leit ugesprach ginn, déi gär Wanderen oder sech fir Kultur intresséieren.
Paciano
Paciano ass eng italieenesch Uertschaft a Gemeng an der Provënz Perugia, Regioun Umbrien.
La minute de vérité
La minute de vérité ass e franséisch-italieenesche Film vum Jean Delannoy aus dem Joer 1952.
Ëm wat geet et am Film?
Den Dr. Pierre Richard ass mat der Madeleine bestuet. Hie gëtt bei e jonke Moler geruff dee versicht huet sech d'Liewen ze huelen. Um Nuetsdësch vum Moler steet eng Foto vum Pierre senger Fra Madeleine…
Regierung (Lëtzebuerg)
D'Regierung ass zu Lëtzebuerg d'Exekutivorgan, dat sech aus dem Groussherzog an de Ministeren zesummesetzt. Am allgemenge Sproochgebrauch an an engem méi restriktive Kader, si mat der Regierung d'Ministeren an d'Staatssekretären (oder delegéiert Ministeren) gemengt.
Op Grond vun der Constitutioun ass et de Grand-Duc eleng deen d'Exekutiv ausüübt, mä all Decisioun muss vun engem Regierungsmember contresignéiert ginn.
De Sëtz vun der Regierung ass an der Stad Lëtzebuerg an e kann nëmme provisoresch an duerch grav Ëmstänn anzwousch anescht hi verluecht ginn. Aktuell ass de Sëtz am Hôtel St Maximin, dem Gebai vum Staatsministère.
De Choix an d'Nominatioun vun de Ministeren
De Grand-Duc reegelt d'Organisatioun vu senger Regierung, déi op d'mannst aus dräi Membere bestoe muss, an ernennt deemno d'Ministeren. Do dernieft kann hie Conseilleren a fënnef verschiddene Kategorien ernennen (Administrateurs généraux, Premiers Conseillers de Gouvernement, Conseillers de Gouvernement première classe, Conseillers de Gouvernement, Conseillers de Gouvernement adjoints).
Sprosser
De Sprosser (Luscinia luscinia) ass e Sangvull aus der Famill vun de Muscicapidae (de: Fliegenschnäpper). Hien ass d'Schwësteraart vun der Nuechtegailchen, där hie staark gläicht. Säi Verbreedungsgebitt zitt sech vun Ost- an Nordeuropa bis wäit no Osten an Asien.
Regierung (Lëtzebuerg)
De Choix an d'Nominatioun vun de Ministeren
D'Recht fir säi “Personal” z'ernennen ass eng Ausnam zur allgemenger Reegel, déi seet, datt all bezuelt Plaz beim Staat iwwer e Gesetz festgeluecht gi muss.
De Grand-Duc huet déi fräi Wiel fir déi Leit erauszesichen déi zesumme mat him, als Minister, d'Exekutiv bilden. An der Praxis ass de Grand-Duc awer a sengem Choix limitéiert well d'demokratesch Prinzippie verlaangen, datt d'Ministeren net nëmmen d'Vertraue vum Grand-Duc, ma och vun der Chamber mussen hunn. No den allgemenge Gewunnechten ass et esou, datt de Grand-Duc just de President vun der Regierung (Premierminister) eraussicht, deen da seng Mataarbechter proposéiert fir eng Regierung op d'Been ze stellen, déi vun der Chamber ugeholl gëtt. Gemenkerhand gi markant Perséinlechkeeten aus deene Partien ausgewielt, déi d'Majoritéit an der Chamber hunn. Et kënnen awer och “Fachleit” Minister ginn, déi net an d'Chamber gewielt goufen oder déi keng direkt politesch Tendenz hunn.
Sprosser
Den Numm
De lëtzebuergeschen Numm ass de selwechte wéi den däitschen, woubäi ugeholl gëtt, datt e vu Sprosse, am Sënn vun engem Fleck (cf. de: Sommersprosse, lëtz.: Speechelen) ofgeleet ass, dat wéinst der gefleckter bis donkler Broscht vum Sprosser. Déi franséisch Nimm rossignol philomèle (Nuechtegailchen) a rossignol progné (Sprosser) weisen op déi griichesch Mythologie hin: Philomela a Progne sinn zwou Schwësteren, déi an Nuchtegailecher (respektiv an eng Nuechtegailchen an an eng Schmuewel) verwandelt ginn. Den engleschen Numm thrush nightingale (Drosselnuechtegailchen) weist op déi no Famill mat der Nuechtegailchen hin.
Bruttgebitt a Migratioun
Dem Sprosser säi Bruttgebitt zitt sech vun Nord- an Osteuropa bis wäit no Osten an Asien eran. Hien iwwerwantert am Oste vun Afrika südlech vun der Sahara. Déi europäesch Populatiounen zéien an zwou Schleefen, also op getrennte Weeër vun Norden no Süden an zeréck.
Regierung (Lëtzebuerg)
De Choix an d'Nominatioun vun de Ministeren
D'Membere vun der Regierung musse Lëtzebuerger sinn. E Ministeschposten ass net kompatibel mat deem vun engem Magistrat, engem Conseiller vun der Cour des comptes, engem Conseiller vum Staatsrot, engem Deputéierten oder Gemengeconseiller.
Sprosser
De Sprosser zu Lëtzebuerg
Zu Lëtzebuerg ass de Sprosser bis haut eréischt zweemol gesi ginn, dat um Duerchzuch an zwee Fiichtgebidder, wou jee een Exemplar gefaangen a beréngt gouf: 2015 am Schëfflenger Brill an 2016 am Naturschutzgebitt Schlammwiss zu Iwwersiren.
Regierung (Lëtzebuerg)
De Choix an d'Nominatioun vun de Ministeren
D'Dauer vun engem Ministermandat ass net definéiert an de Grand-Duc kéint e Minister zu all Moment vu senge Funktiounen entbannen. An der Praxis mécht hie kee Gebrauch vun deem Recht, ma e limitéiert sech drop fir d'Demissioune vun de Ministeren unzehuelen, sief et aus perséinleche Grënn, wann e Minister sech z. B. net méi eens ass mam Regierungspresident oder wann d'politesch Majoritéit an der Chamber no de Chamberwalen eng aner ginn ass.
Regierungsapparat
D'Regierung besteet aus engem President deen den Titel „Staatsminister“ oder „Premierminister“ huet, aus engem oder zwéi Vize-Presidenten, aus Ministeren an eventuell aus Staatssekretären.
Déi aktuell Regierung(Juli 2021) besteet aus 17 Ministeren.
Jeunes et patrimoine
Jeunes et patrimoine war eng A.s.b.l. zu Lëtzebuerg, déi sech fir den Denkmalschutz agesat huet.
Regierung (Lëtzebuerg)
Regierungsrot
Iwwer all Affär déi dem Grand-Duc fir eng Decisioun virgeluecht muss ginn, muss fir d'éischt am Regierungsrot berode ginn. De Regierungsrot diskutéiert awer och iwwert Gesetzesprojeten, déi bei der Chamber agereecht ginn.
All Member vun der Regierung ka froen, fir datt am Regierungsrot eng Decisioun iwwer e Sujet geholl gëtt dee säin Departement betrëfft. All Dossier dee méi wéi ee Ministère betrëfft, muss am Regierungsrot debattéiert ginn.
Jeunes et patrimoine
Op der ausseruerdentlecher Generalversammlung vum 22. Januar 1999 hunn d'Membere vu Jeunes et patrimoine decidéiert fir hir Vereenegung opzeléisen.
Regierung (Lëtzebuerg)
Regierungsrot
D'Decisioune vum Regierungsrot gi mat enger einfacher Majoritéit geholl. Bei Stëmmegläichheet ass d'Stëmm vum Premierminister ausschlaggeebend. An der politescher Traditioun ginn d'Decisioune vum Regierungsrot allerdéngs am Konsens geholl, sou datt eng Ofstëmmung nëmmen an Ausnamefäll stattfënnt.
Generalsekretariat
D'Regierung bestëmmt en héije Beamten aus der Regierungsverwaltung fir de Poste vum Generalsekretär (Secrétaire général) vum Regierungsrot; e kann och nach e Secrétaire général adjoint bestëmmen. Se kënnen zu all Moment ofgesat ginn an hir Amtszäit hält mam Enn vum Regierungsmandat op.
De Generalsekretär preparéiert d'Reunioune vum Regierungsrot, mécht de Sëtzungsprotokoll a kuckt, datt d'Decisiounen ëmgesat ginn. De Regierungsrot kann him och aner Aufgaben iwwerdroen.
President vun der Regierung
De Staatsminister, President vun der Regierung, iwwerwaacht den allgemengen Oflaf vun den Affären a suergt dofir, datt an all Staatsservice déi selwecht Prinzippie gëllen.
Bei enger Stëmmegläichheet am Regierungsrot ass dem Staatsminister seng Stëmm ausschlaggeebend. An extrem dréngende Fäll kann hien eng Decisioun huelen, déi eigentlech an der Kompetenz vum Regierungsrot läit. Hie muss de Regierungsrot an deem Fall an der nächster Sëtzung doriwwer an d'Bild setzen.
De Staatsminister huet d'Recht eng Decisioun, déi vum Regierungsrot geholl gouf, ze suspendéieren, ënnert der Konditioun, datt hien de Grand-Duc doriwwer informéiert.
Am Fall wou de Staatsminister verhënnert ass fir d'Presidence vum Regierungsrot z'iwwerhuelen, fält déi Charge un de Vize-President vum Regierungsrot an duerno op den déngschteelste Minister.
De Begrëff „President vun der Regierung“ ass net an der Verfassung virgesinn an huet och keen institutionelle Charakter. Mam Term, deen zanter 1857 an den Arrêté-grand-ducallen iwwert d'Organisatioun vun der Regierung gebraucht gëtt, kann op Grond vum Artikel 79 vun der Verfassung just de Premierminister gemengt sinn, deen d'Presidence vum Regierungsrot iwwerhëlt.
Ministeren
All Minister leet säin oder seng Departementer déi him vum Grand-Duc iwwerdroe goufen. Well d'Verfassung all Autoritéit tëscht dem Grand-Duc an der Regierung verbitt, stinn d'Ministeren an der Hierarchie direkt ënnert dem Grand-Duc.
En delegéierte Minister oder Staatssekretär iwwerhëlt d'Leedung vun engem ministeriellen Departement oder engem Deel dovun, fir dat/déi hien d'Kompetenz vum Minister, an am Aklang mam Grand-Duc, iwwerdroe krut. Hie kann och eng Delegatioun fir d'Ënnerschrëft iwwerdroe kréien, fir Affären déi net a senger delegéierter Kompetenz leien.
An d'Zoustännegkeet vun de Ministere fale follgend Aufgaben:
Ministeriell Departementer
Mat der Opdeelung vun den eenzele ministeriellen Departementer (Ministèren) leet de Grand-Duc d'Kompetenze vun all Regierungsmember fest. Déi aktuell Opdeelung ass am Arrêté grand-ducal vum 28. Mee 2019 festgehalen.
Châteauroux Classic de l'Indre 2014
Déi '''11. Editioun vu Châteauroux Classic de l'Indre''' gouf de 24. August 2014 gefuer.
Et war déi dräizéngt Course fir d'Coupe de France 2014 a se stoung um Kalenner vum UCI Europe Tour 2014 an der Kategorie 1.1.
Canton de Neuvéglise
De Canton de Neuvéglise ass eng franséisch administrativ Andeelung am Arrondissement Saint-Flour am Departement Cantal an der Regioun Auvergne-Rhône-Alpes.
De Kanton gouf mam Dekret vum 13. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Lëscht vun de Ministèren zu Lëtzebuerg
Dëst ass d'Lëscht vun de Ministèren an der aktueller Regierung Bettel-Kersch-Bausch, wéi se de 5. Dezember 2018 vum Grand-Duc opgestallt gouf.
Magilum (Museksgrupp)
Magilum ass eng tierkesch Museksgrupp vun İstanbul, déi 2000 vum Museker Oğuz Akalın gegrënnt gouf. Se spillen am Gothic-Metal-Genre.
2009 huet s'um Unirock Open Air Festival gespillt. , Den éischten Album vu Magilum, Kırmızı Kar ass och am Joer 2009 erauskomm. , D'Band ass bekannt mat theatralesch Elementer an hire Museksopféierungen.
Stirling Moss
De Sir Stirling Craufurd Moss, OBE, gebuer de 17. September 1929 zu London an och do gestuerwen den 12. Abrëll 2020, war en englesche Formel-1-Pilot.
Magilum (Museksgrupp)
Déi aktuell Memberen (Stand : 2018) sinn d'Nalan Tarhan (Gesank), den Oğuz Akalın (Gittar, Gesank), den Doğuhan Korkut (Bass) an den Tolga Şanlı (Batterie).
Jean Gladt
De Jean (Joannes) Gladt, c. 1555 an der Stad Lëtzebuerg gebuer a gestuerwen den 8. Mäerz 1594 zu Iechternach, war e kathoulesche Geeschtlechen, Benediktinerpater an den 61. Abt vun der Iechternacher Abtei.
Bouziès
Bouziès ass eng franséisch Gemeng am Departement Lot, an der Regioun Occitanie.
Jean Gladt
De Jean Gladt ass 1580 zu Wittlich zum Priister geweit ginn. Nom Doud vum 1585 verstuerwenen Abt Martin Masius ass hien no laangem Hin an Hier de 14. November 1588 als Abt gewielt ginn. Am Protokoll vun der Wal figuréiert hien als Joannes de Luxemburgo (Jean vu Lëtzebuerg). Am Mee 1589 ass hien vum Poopst Sixtus V. confirméiert ginn.
Bouziès
Bouziès läit um Jakobswee, an zwar um Wee dee vu Le Puy-en-Velay fortgeet, an dee Via Podiensis heescht.
Jean Gladt
A senger Sitzung vum 21. September 2015 huet den Iechternacher Gemengerot siwe Stroossen an der Industriezon no Äbt vun der Abtei Iechternach genannt, dorënner och eng „rue Jean Glatz“ [sic], déi un den Abt Gladt erënnere soll.
Bouziès
D'Gemeng läit am Dall vum Lot do wou de Célé draleeft.
Bonnesvalyn
Bonnesvalyn ass eng Gemeng am franséischen Departement Aisne an der Regioun Hauts-de-France.
Ernest Grégoire
Den Ernest Grégoire, gebuer 1801 zu Charleville a Frankräich a gestuerwen no 1870 zu Nanzeg(?), war e belschen Offizéier vu franséischer Ofstamung, Dokter, Geschäftsmann, Orangist, Auteur, an Direkter an Editeur vun der Luxemburger Zeitung, der éischter Dageszeitung, déi zu Lëtzebuerg erauskomm ass.
1824 war hie republikaneschen an antiklerikale Kandidat bei de franséische Wale fir d'Parlament. Fir wéinst senge politesche Vuën net an de Prisong ze kommen, ass en an de südlechen Deel vun de Vereenegten Nidderlanden, déi haiteg Belsch, geflücht. Do huet en als Dokter a Geschäftsmann (Marchand-tailleur) geschafft, a war Offizéier (Colonel) wärend der Belscher Revolutioun, 1830. Geschwënn dono huet hien d'Säit gewiesselt a gouf en orangisteschen Agent.
Vun 1836 un huet hien zu Tréier gewunnt (dat deemools zum protestantesch dominiéierte Preisen gehéiert huet), wou e wollt eng kathoulesch Zeitung erausbréngen. Well en dofir keng Autorisatioun krut, goung en an d'Stad Lëtzebuerg, fir se do ze publizéieren, a se dann déi Säit der Musel ze verkafen. Dat war, vum 10. September 1844 un, d'Luxemburger Zeitung.
William Berger
De William Berger, gebuer als Wilhelm Thomas Berger den 20. Januar 1928 zu Innsbruck a gestuerwen den 2. Oktober 1993 zu Los Angeles a Kalifornien, war en éisträichesche Schauspiller.
Castel Ritaldi
Castel Ritaldi ass eng italieenesch Uertschaft a Gemeng an der Provënz Perugia, Regioun Umbrien.
Cerreto di Spoleto
Cerreto di Spoleto ass eng italieenesch Uertschaft a Gemeng an der Provënz Perugia, Regioun Umbrien.
CR172A
Den CR172A ass en ongeféier 35 m laange Chemin repris zu Éileng.
E mécht d'Verbindung vum CR172 mat der Dräikantonstrooss.
Trivia
Den CR172A ass op kenger Stroossekaart an och op kenger topographescher Kaart materialiséiert. En ass och op kengem Stroosseschëld ze fannen.
Zousazschëld Modell 2
De Modell 2 ass en Zousazschëld aus dem Lëtzebuerger Code de la Route dat ugëtt:
Originaltext aus dem Code de la Route:
Le cas échéant, le symbole est suivi de l'inscription des jours et des heures pendant lesquels ces dispositions sont applicables.
Thiéfosse
Thiéfosse ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Saint-Michel-sur-Ternoise
Saint-Michel-sur-Ternoise ass eng franséisch Gemeng am Departement Pas-de-Calais an der Regioun Hauts-de-France.
Suricata suricatta
Suricata suricatta (de: Erdmännchen, fr: suricate, en:/af: meerkat) ass eng Mamendéieraart aus der Famill vun de Mangusten (Herpestidae).
Si gi 700 bis 750 Gramm schwéier, hunn en hellgro-bronge Pelz mat enger opfälleger queescher Sträif. Si liewen an dréchene Géigenden am südlechen Afrika, a Kolonie vu bis alt zu 30 Exemplairen, an erniere sech virun allem vun Insekten.
D'Suricata suricatta gruewe sech ënnerierdech Bai oder iwwerhuele se vun aneren Déieren a bauen s'aus). Un der Spëtzt vun enger Kolonie steet eng dominant Koppel. D'Membere vun der Grupp wiessele sech of fir Wuecht ze halen. Dofir stelle se sech op déi hënnescht Patten. Jee nodeem ëm wat fir eng Zort Feind (Loft oder Land) et sech handelt, a wéi imanent d'Gefor ass, hu se verschidde Warnkreesch, wouropshi jiddwereen am Bau verschwënnt.
D'Mudder kritt pro Worf, no enger Schwangerschaft vu 77 Deeg, zwee bis véier Jonker. Dës ginn zwéi Méint laang vun der Mamm geniert, a sinn no engem Joer geschlechtsräif. No eppes méi wéi 3 Méint kann d'Weibchen nees schwanger ginn. D'Membere vun der Famill hëllefe sech ënnerenee fir sech ëm déi Kleng ze këmmeren. Se kënne bis zu sechs Joer al ginn.
Wonder Woman
D'Wonder Woman ass eng Superheldin aus der Comic book-Serie mam selwechten Numm vun DC Comics. Si hat hiren éischten Optrëtt 1941 a war zu där Zäit eng vun den éischte Superheldinnen an ass bis haut déi bekanntst vun hinne bliwwen. D'Wonder Woman ass e Member vun der Justice League, a gehéiert zu der Amazonasbevëlkerung. Hir Heemecht ass d'Insel Themyscira an hiren offiziellen Titel op der Insel ass Prinzessin Diana vun Themyscira. Hatt ass d'Duechter vun der Hippolyta, der Kinnigin vun Themyscira. Hiren drëtten Numm Diana Prince benotzt hatt am Ausland.
Der Wonder Woman hir Geschicht erzielt, datt hatt vu senger Mamm, Hippolyta, aus Leem geschaf gouf. Zousätzlech krut hatt vun de griichesche Gëtter eng Rei vun iwwernatierleche Spezialfäegkeeten a Geschenker. DC Comics huet an de leschte Joren hir Hannergrondgeschicht verännert an zwar datt hatt d'Duechter vum Zeus an der Hippolyta ass. D'Wonder Woman gouf zesumme vun hirer Mamm an hiren Tattaen, Antiope a Menalippe, groussgezunn. Hatt huet en Iwwerfloss vun der modernster Technologie, dorënner de magesche Lasso vun der Wourecht, e puer Braceleten déi net zerstéiert kënne ginn a kugelsécher sinn, eng Kroun déi als Projektil déngt an eng Rei vun Apparater mat Amazonien-Technologie.
D'Wonder Woman gouf vum amerikanesche Psycholog a Schrëftsteller William Moulton Marston a vum Kënschtler Harry G. Peter geschaf. Dem William Moulton Marston seng Fra, d'Elizabeth Holloway Marston, a seng Liewenspartnerin, d'Olive Byrne, waren d'Inspiratioun fir d'Wonder Woman. Fréier Feministen haten e groussen Afloss op de Personnage, a virun allem d'Margaret Sanger.
Ausserhalb vun de BDen goufen hir Aventuren och op der Televisioun adaptéiert. D'Lynda Carter huet d'Wonder Woman gespillt an d'Serie ass an de 1970er Jore bekannt ginn. Zousätzlech, schéngt Wonder Woman an der Cartoon Serie vun den DC Comics an de 1970er an 1980er awer och an nom Joer 2000. Endlech, erschéngt d'Wonder Woman och an de Filmer vum DC Universum. ,
Perséinlechkeet
Wonder Woman ass zweedeiteg a representéiert villes awer de Charakter ass wichteg am Kontext wéini et geschaf gouf an zwar, wärend engem Krich wéi d'Männer d'Haaptschauspiller waren an d'Welt voller Haass an Doud war. D'Wonder Woman steet fir genee de Géigendeel vun deem Ganzen. A sou enger Welt representéiert d'Wonder Woman Integritéit, Humanitéit, Léift mee och Stäerkt, Wourecht a Fridden. Hatt ass d'Bild vun enger Amazonierin déi fir d'Gerechtegkeet kämpft mat Fäegkeeten déi all Mënsch op der Welt iwwertrefft. Hatt ass d'perfekt Mëschung vu Kraaft a Matgefill, et ass e Charakter dee sensibel ass mä och keng Angscht huet.
Fäegkeeten
D'Diana huet vill verschidde Fäegkeeten. Et ass eng Athletin, Akrobatin a strateegesch Kämpferin. Hatt gouf ausgebilt a villen antike a moderne Forme vu bewaffnetem an onarmten Kampf, awer och an amazonëscher Kampfkonscht. Vun Ufank u gëtt Diana als héich qualifizéiert Kämpferin bezeechent wann hatt hir Bracelete benotzt fir Kugelen ze stoppen, sou wéi och hire gëllene Lasso vun der Wourecht. Déi modern Versioun vum Charakter ass bekannt dofir datt hatt fatal Kraaft och heiansdo benotzt, wann et wierklech néideg ass. Duerch hiren Training mat den Amanzonen awer och nach duerch weider Training vum Ares, de Krichsgott, zanter hirer Kandheet, ass d'Wonder Woman eng exzellent Kämpferin ginn.
Perséinlech Rëschtung
Dem Wonder Woman säi Gezei huet sech vill mat der Zäit verännert, well et sech un d'Zäit upasst, obwuel d'Diana bal ëmmer eng Rëschtung oder e Bustier unhuet dee säin Uewerkierper schützt, eng Kroun, Braceleten, Lasso, Stiwwelen an e Schwäert. D'Wonder Woman, genee sou wéi de Captain America bei de Marvel Comics, gouf ufanks fir d'Amerikaner an der Zäit vum Zweete Weltkrich erfonnt, an duerfir war d'Wonder Woman, wéi et fir d'éischt virgestallt gouf, patriotesch gekleet an d'Gezei ass duerfir och voll mat amerikaneschem Symbolismus. De ganze Charakter ass op der Propaganda vun de Vereenegte Staate vun Amerika wärend dem Zweete Weltkrich baséiert. Ufanks gouf dat ganzt Kleed vum US-Fändel inspiréiert, mat engem amerikaneschen Aadler a Stären, sou wéi och mat de Faarwe rout, blo a wäiss. Et huet och dacks eng Gladiatorejupe un déi un hir Roll als Kämpferin erënnere soll.
The New Adventures of Wonder Woman
An de 60 Folge vun der Serie The New Adventures of Wonder Woman spillt Schauspillerin Lynda Carter d'Wonder Woman tëscht 1976 an 1979.
Wonder Woman (Film 2017)
2017 koum e Film iwwer Wonder Woman vun DC Entertainment eraus wat e Film voller Action an Abenteuer ass. De Patty Jenkins war den Direkter vum Film an d'Gal Gadot, eng israeelesch Schauspillerin a Modell spillt Wonder Woman. De Film erzielt eis Geschicht vum Wonder Woman, wéi hatt geschaf gouf a wéi hatt eng Kämpferin gouf. Et gesäit een Themyscira an all d'Amazonien. D'Geschicht baséiert sech och op den Éischte Weltkrich a wéi d'Wonder Woman d'Welt rett andeems et de Krichsgott, Ares, besiegt mat der Hëllef vum Steve Trevor, en US Pilot Kapitän, dee vum Chris Pine gespillt gëtt.
Misogynie
Obwuel d'Wonder Woman als e positiivt Virbild vun engem staarke weibleche Charakter fir Meedercher a Jongen, huet Wonder Woman sech ufanks awer misse mat Misogynie beschäftegen. Mat deem Problem gëtt een all Dag an der Comicbuch Industrie konfrontéiert. Zum Beispill, obwuel, d'Wonder Woman e Grënner vun der "Justice Society of America" war a genee sou, wann net mei staark a mächteg, wéi déi aner Memberen ass, war der Wonder Woman hir Roll ufanks déi vun der Sekretärin. Zousätzlech huet d'Wonder Woman och nach hir Muecht verluer an gouf wärend de meeschten Aventuren ageholl. Wärend den 1950er an den 1960er huet sech d'Wonder Woman och reegelméisseg vill domat beschäftegt an de Steve Trevor verléift ze sinn.
Bisexualitéit
Greg Rucka, en amerikanesche BD Auteur deen och fir DC Comics schafft, huet 2016 offiziell annoncéiert, datt d'Wonder Woman bisexuell ass. Fir hien ass dës Informatioun keng Iwwerraschung wann een d'Geschicht vun der Hierkonft vum Wonder Woman kennt, also datt hatt vun der Insel Themyscira kennt wou nëmme Frae liewen. Hatt ass eng Fra, déi d'Leit gär huet als dat wat se sinn an hir Kultur kennt Limitte vun der Heteronormativitéit net, sou datt se e ganz anert Konzept vu Geschlechterrollen zu Themyscira hunn. Dës nei Informatioun ass zemools wichteg fir DC Comics déi probéiere méi Diversitéit an hire Comic Universum ze bréngen andeems se méi LGBT Charakteren mat erabréngen.
Feministesch Ikon
Ursprénglech sollt Wonder Woman all Fra vun all Alter beaflossen, duerch hir kierperlech a mental Stäerkt, hir Wäerter an eethesch Attributer. D'Wonder Woman symboliséiert vill vun de weibleche Wäerter, wéi Kraaft a Selbstvertraue fir Fraen, Schwësterheet a géigesäiteg Ënnerstëtzung tëscht Fraen, Respekt fir d'Mënschheet, manner männlech Aggressioun an och de Glawen, datt d'Gewalt net déi eenzeg Manéier ass fir Konflikter ze léisen.
Ufanks war et fir de William Moulton Marston]] wichteg datt d'Wonder Woman e feministesche Charakter gëtt, deen edukativ an eethesch ass fir de jonke Jongen d'onbegrenzt Méiglechkeete vun enger Fra ze weisen, déi genee sou staark ka si wéi de berüümte Superman. Mä d'Wonder Woman ass net nëmmen dat, mee och e Symbol fir feminin sexuell Fräiheet. Diana ass en Zweet Weltkrich Veteran, eng feministesch Ikon mä och e Sex-Symbol dee seng eege Sensualitéit féiert.
Rue de l'Ancien-Athénée
D'Rue de l'Ancien Athénée ass eng Strooss an der Uewerstad vun der Stad Lëtzebuerg, déi vun der Ënneschtgaass a Richtung Süden bis op de Boulevard Roosevelt leeft.
Bis 1969 huet Strooss „Rue de l'Athénée“ geheescht wéinst dem Kolléisch dee 1603 vun de Jesuitten nieft der Kathedral, an de Gebaier vun der fréierer Nationalbibliothéik, gegrënnt gouf. D'Schoul ass 1964 op de Geesseknäppchen geplënnert an d'Strooss krut duerno den haitegen Numm.
Isabel Wiseler-Santos Lima
D'Isabel Wiseler-Santos Lima, gebuer den 29. Dezember 1961 zu Lissabon (Portugal), ass eng lëtzebuergesch Professesch an CSV-Politikerin.
Biographie
D'Isabel Wiseler-Santos Lima huet zu Paräis op der Sorbonne studéiert, wou si hir Maîtrise 1984 a lettres modernes gemaacht huet. Si huet als Professesch am Fieldgen geschafft a war do vun 2013 bis 2017 attachée à la direction.
Si ass zanter 1985 Member vun der CSV, an zanter de Gemengewalen am Oktober 2005 Member vum Gemengerot vun der Stad Lëtzebuerg, wou si, vun 2017 bis Juni 2019, Schäffin war.
Am Juni 2019 huet si fir d'Europawale kandidéiert a gouf als ee vun de sechs Lëtzebuerger Deputéierten an d'Europaparlament gewielt. Si huet dat europäescht Mandat ugeholl an doropshin am Stater Schäfferot demissionéiert. Si blouf weiderhin am Gemengerot bis un d'Enn vun hirem Mandat, 2023.
Collazzone
Collazzone ass eng italieenesch Uertschaft a Gemeng an der Provënz Perugia, Regioun Umbrien.
Operatioun Dynamo
Als Operatioun Dynamo gouf am Ufank vum Zweete Weltkrich den Oftransport vun de britteschen Expeditiounstruppe bezeechent.
Bei där Operatioun gouf vum 26. Mee bis de 4. Juni 1940 praktesch de ganzen Expeditiounskorps deen a Frankräich stationéiert war, an d'Reschter vun der franséischer Arméi déi zu Dunkerque agekesselt waren, iwwer den Äermelkanal an England evakuéiert. Dobäi konnten am Ganzen 338.226 alliéiert Zaldoten, dovun eng 110.000 Fransousen an England bruecht ginn.
Den Numm Dynamo krut d'Operatioun well de PC an engem fréieren Elektizitéitswierk op der englescher Küst war.
Wahrend der Operatioun Dynamo war de Fort des Dunes zu Leffrinckoucke de P.C. vun der 12. motoriséierter Infantriedivisioun ënner dem Kommando vun Generol Guillaume Janssen déi vun do aus den Alliéierten Truppen de Réck fräigehalen hunn.
AVL-Linn 25
D'AVL-Linn 25 ass eng Buslinn vun de Stater Bussen. Se fiert zanter dem 1. Juni 2015 um Trajet Hamm - Zens - Neiduerf - Hôpital Kirchberg - Kierchbierg - Weimeschkierch - Dummeldeng an zeréck. Se huet 40 Halten um Aller an 38 Halten um Retour.
D'Linn 25 fiert wiertes daagsiwwer all hallef Stonn. Vu méindes bis freides fiert se an de Spëtzestonnen all 15 Minutten. Samschdes fiert d'Linn 25 op engem méi kuerzen Deel, tëscht Dummeldeng an dem Kierchbierg. Op der Halt Poutty Stein wiesselt se dann d'Linn a fiert als Linn 7 weider a Richtung Neiduerf - Zens.
Halten op der Linn 25
(D'Nimm vun den Halte si sou uginn, wéi se am offizielle Fuerplang publizéiert sinn.)
Corot
Corot steet fir:
Corot ass de Familljennumm vun/vum:
Autobahnraser
De Film Autobahnraser ass eng däitsch-lëtzebuergesch Koprodutioun vum Michael Keusch aus dem Joer 2004.